CELEX: 62007CA0207
Language: et
Date: 2008-07-17 00:00:00
Title: Kohtuasi C-207/07: Euroopa Kohtu (kolmas koda) 17. juuli 2008 . aasta otsus — Euroopa Ühenduste Komisjon versus Hispaania Kuningriik (Liikmesriigi kohustuste rikkumine — EÜ artikkel 43 ja EÜ artikkel 56 — Siseriiklikud õigusnormid, millega on ette nähtud eelneva loa saamine, kui soovitakse omandada osalust energeetikasektoris reguleeritud tegevusaladel tegutsevates äriühingutes ja niisuguse tegevuse jaoks vajalikku vara)

30.8.2008   
            
            
               ET
            
            
               Euroopa Liidu Teataja
            
            
               C 223/14
            
         Euroopa Kohtu (kolmas koda) 17. juuli 2008. aasta otsus — Euroopa Ühenduste Komisjon versus Hispaania Kuningriik
   (Kohtuasi C-207/07) (1)
   
   (Liikmesriigi kohustuste rikkumine - EÜ artikkel 43 ja EÜ artikkel 56 - Siseriiklikud õigusnormid, millega on ette nähtud eelneva loa saamine, kui soovitakse omandada osalust energeetikasektoris reguleeritud tegevusaladel tegutsevates äriühingutes ja niisuguse tegevuse jaoks vajalikku vara)
   (2008/C 223/22)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: H. Stovlbæk ja R. Vidal Puig)
   
      Kostja: Hispaania Kuningriik (esindaja: N. Díaz Abad)
   Kohtuasja ese
   Liikmesriigi kohustuste rikkumine — EÜ artiklite 43 ja 56 rikkumine — Siseriiklikud õigusnormid, millega on ette nähtud erikomisjonilt eelneva loa saamine juhtudeks, kui soovitakse omandada osalust energeetikasektoris reguleeritud tegevusaladel tegutsevates äriühingutes
   Resolutiivosa
   
               1.
            
            
               Kuna Hispaania Kuningriik on võtnud vastu riikliku energiakomisjoni neljateistkümnenda funktsiooni ainsa artikli lõike 2 esimese lõigu, mis on ära toodud 7. oktoobri 1998. aasta seaduse nr 34/1998 süsivesiniku sektori kohta (Ley 34/1998, del sector de hidrocarburos) üheteistkümnenda lisasätte kolmanda osa punktis 1, mida on muudetud 24. veebruari 2006. aasta kuningliku dekreetseadusega 4/2006 (Real Decreto-ley 4/2006), millega on ette nähtud, et osaluse omandamiseks energeetikasektoris teatud reguleeritud tegevusaladel tegutsevates äriühingutes ning niisuguse tegevuse jaoks vajaliku vara omandamiseks on vaja saada eelnev luba riiklikult energiakomisjonilt, siis on kõnealune liikmesriik rikkunud EÜ artiklist 43 ja EÜ artiklist 56 tulenevaid kohustusi.
            
         
               2.
            
            
               Mõista kohtukulud välja Hispaania Kuningriigilt.
            
         
      (1)  ELT C 140, 23.6.2007.